### PREDLAGATELJ: ŽUPAN OBČINE ŽIROVNICA

# PRISTOJNOST: OBČINSKI SVET OBČINE ŽIROVNICA

ZAKLJUČNI RAČUN PRORAČUNA OBČINE ŽIROVNICA ZA LETO 2022

Proračun Občine Žirovnica za leto 2022 je Občinski svet Občine Žirovnica sprejel na svoji 16. seji dne 23.12.2021, rebalans proračuna za leto 2022 pa na svoji 19. seji dne 26.5.2022.

Zaključni račun proračuna je akt občine, v katerem so prikazani predvideni in realizirani prihodki in odhodki, ki so razčlenjeni enako, kot je bil sprejet proračun.

Bilanca javne porabe upošteva določbe Zakona o javnih financah in Zakona o financiranju občin, na podlagi katerih se med prihodke vključujejo samo prilivi na proračun do 31. 12. 2022 in odlivi iz proračuna do 31. 12. 2022.

Zaključni račun Občine Žirovnica za leto 2022 vsebuje:

* splošni del zaključnega računa (bilanca prihodkov in odhodkov, račun finančnih terjatev in naložb, račun financiranja)
* posebni del proračuna (realizacija finančnega načrta)
* realizacijo načrta razvojnih programov 2022-2025
* obrazložitve zaključnega računa.

Na podlagi 98. člena Zakona o javnih financah in 44. člena Statuta Občine Žirovnica (Ur. list RS, št. 66/18-UPB2) ter 69. in 92a. člena Poslovnika občinskega sveta (Ur. list RS št. 14/19-UPB2) posredujem zaključni račun proračuna občine Žirovnica za leto 2022 v obravnavo občinskemu svetu Občine Žirovnica s predlogom, da sprejme naslednji

**SKLEP:**

**Sprejme se Zaključni račun proračuna občine Žirovnica za leto 2022.**

Številka: 410-0031/2022-6

Datum: 6.3.2023

**Leopold Pogačar**

## ŽUPAN

Priloga: Zaključni račun proračuna Občine Žirovnica za leto 2022